Mikill áhugi meðal útgerða á tilraunum Matís með dagmerki Matís hefur á undanförnum misserum staðið fyrir tilraunum með dagmerki um borð í fiskiskipum til að auka rekjanleika og upplýsingastreymi innan virðiskeðju sjávarafurða . Nokkrar tegundir merkja hafa verið reynd , ásamt því sem magn þeirra upplýsinga sem fram koma á merkjunum og nýting þeirra eftir að aflinn kemur í land hafa verið könnuð . Vaxandi áhugi er á meðal útgerða á að nýta sér gögn sem þessi , enda eru allir aðilar í virðiskeðjunni að verða mun meðvitaðri en áður um þau verðmæti sem felast í upplýsingum og rekjanleika .